_:ndfcda6cacb8440ac967e97e1b2743f8exb0
<http://schema.org/articleBody>
"  देश के मीडिया निकायों जैसे &lsquo;इंडियन न्यूजपेपर सोसायटी&rsquo; (INS) और &lsquo;डिजिटल न्यूज पब्लिशर्स एसोसिएशन&rsquo; (DNPA) ने सरकार से देश में चाइनीज वेबसाइट्स को भी प्रतिबंधित करने की मांग की है। इसके अलावा उन्होंने यह भी सुझाव दिया है कि चीन द्वारा भारतीय कंपनियों में किए गए करार (collaborations) और निवेश को भी खत्म कर देना चाहिए।\r\n\r\n&#39;इंडियन न्यूजपेपर सोसायटी&#39; के प्रेजिडेंट शैलेष गुप्ता ने सरकार को लिखे पत्र में कहा है कि चीन सरकार द्वारा भारतीय अखबारों और मीडिया वेबसाइट्स के इस्तेमाल पर रोक लगाने का फैसला अनुचित है। हालांकि अब चीन ने एडवांस तकनीक के माध्यम से एक ऐसा फायरवॉल (firewall) का प्रयोग किया है, जिसकी वजह से अब &lsquo;वर्चुअल प्राइवेट नेटवर्क&rsquo; (VPN) के जरिये भी इन साइट्स तक नहीं पहुंचा जा सकता है।\r\n\r\n&lsquo;डिजिटल न्यूज पब्लिशर्स एसोसिएशन&rsquo; के चेयरमैन पवन अग्रवाल का कहना है, &lsquo;इस समय हमें भारत की सुरक्षा, संप्रभुता को सर्वोच्च प्राथमिकता के रूप में मानना ​​चाहिए।&rsquo; गौरतलब है कि भारत सरकार द्वारा 59 चाइनीज ऐप्स को बैन करने के अगले दिन चीन ने अपने देश में भारतीय अखबारों और वेबसाइट्स के इस्तेमाल पर रोक लगा दी है, जबकि चीन की वेबसाइट भारत में एक्सेस हो रही हैं।"
<https://www.samachar4media.com/industry-briefing-news/indian-news-bodies-have-asked-the-government-urging-it-to-restrict-access-to-chinese-sites-in-india-53806.html>